
UPRAVNO VIJEĆE
Trg Dragutina Domjanića 6/I, Sesvete
e-mail: info@czks.eu


Z A K L J U Č C I
s 11. sjednice Upravnog vijeća Centra za kulturu Sesvete

održane 30. rujna 2026. godine u 8.00 sati u sjedištu Centra za kulturu Sesvete.

Sjednici su prisustvovale članice Upravnog vijeća:
· Nives Curić
· Mirica Matoic
· Danijela Stjepanović

Ostali prisutni:
· Vjekoslava Damjanović, ravnateljica
· Ivana Barišić

Zapisnik vodila: Mirica Matoic

DNEVNI RED
1. Usvajanje zapisnika s 10. sjednice Upravnog vijeća
2. Izmjena Plana nabave za 2026. godinu
3. I. izmjene i dopune financijskog plana za 2026. godinu
4. Razno



Ad 1) Upravno vijeće jednoglasno je usvojilo zapisnik s 10. sjednice, održane 1. rujna 2026. godine, bez primjedbi i prijedloga za dopunu.

Ad 2) Upravno vijeće razmotrilo je prijedlog izmjena i dopuna Plana nabave Centra za kulturu Sesvete za 2026. godinu, kojim se za nabavu kombi vozila i mobilne kino opreme predviđa promjena vrste postupka iz otvorenog postupka u jednostavnu nabavu. Prijedlog obuhvaća i brisanje stavki za nabavu scenske rasvjete, scenskih zastora i zamjenu podne obloge, budući da na natječaju Ministarstva kulture i medija nisu odobrena sredstva za njihovu realizaciju. Odluku o izmjeni i dopuni Plana nabave donosi ravnateljica, nakon čega se izmijenjeni Plan nabave objavljuje u Elektroničkom oglasniku javne nabave Republike Hrvatske (EOJN RH).

Ad 3) Upravno vijeće upoznato je s I. izmjenama i dopunama financijskog plana Centra za kulturu Sesvete za 2026. godinu, koje je iznijela i obrazložila voditeljica računovodstva. Ukupni prihodi i primici planirani su u iznosu od 994.200,00 eura, bez prenesenog viška, a ukupni rashodi i izdaci u iznosu od 1.009.500,00 eura.

Ad 4) U točki Razno razgovaralo se o tekućim događajima, bez dodatnih pitanja i prijedloga.

Sjednica je završila u 9.30 sati. 

